12 Pa kikye kimye, jibumba ja biumbi bya bantu byo jakonkene pamo kya kuba kebenyantaule abo bene, patanshi waambijile baana banji ba bwanga amba: “Jimukai na mbizho ya Bafaliseo, ko kuba’mba bukamfutumfutu.+2 Bino kafwako kintu kyo bafya pa nkonkoso kikabula kusololwa ne, kabiji kafwako kyafyamika kikabula kuyukanyikwa ne.+3 Onkao mambo, kintu kyonse kyo mukamba mu mfishi kikomvwanyika patoka, kabiji akya kyo mukanongota mu bibamba bakekisapwila ku bantu bonse.4 Kabiji nemwambila anweba balunda nami+ namba, kange muchine aba bepaya mubiji ne, kabiji inge bauba kino kafwako kintu kikwabo kyo boba ne.+5 Bino nsakwimubuula ye mwafwainwa kuchina: Chinainga yewa uba inge waipayañana uji na luusa lwa kutaya mu Ngehena.*+ Kine nemwambila namba, uno ye ye mwafwainwa kuchinanga.+6 Nanchi bwalula butanu kechi bupotwa na tumali* tubiji nenyi? Pakuba kafwako nangwa kamo kabula kuyukanyikwa* kwi Lesa ne.+7 Nangwatu nsuki ya ku mitwe yenu beibala yonse.+ Kwakamwa ne; mambo anweba mwanema kukila bisamba bya bwalula.+8 “Nemwambila namba, yense ungitaba pa meso a bantu,+ ne Mwana muntu naye ukamwitaba pa meso a bamalaika ba Lesa.+9 Pakuba awa unkana pa meso a bantu, bakamukana pa meso a bamalaika ba Lesa.+10 Kabiji yense unena Mwana muntu, mambo anji akalekelwa, pakuba awa wambila mwenga mupashi wazhila, mambo anji kechi akalekelwa ne.+11 Byo bakemufikizha na kwimutotolwesha pa mvula bantu,* ku biloolo bya mu kafulumende ne ku bakulumpe, kange mukabambishe michima na mambo a mo mukambila nangwa byo mukamba mu kwipokolola ne,+12 mambo mupashi wazhila ukemufunjisha bintu byo mukamba pa kyonkakya kimye.”+13 Kepo umo mu jibumba amwambijile’mba: “Mufunjishi, ambilai mulongo wami twabane nanji bya buswanyi.”14 Aye wamwipwizhe’mba: “Obewa mukwetu, ñanyi wantongwele kwikala mutonyi nangwa wa kwimwabanya bipe anweba babiji?”15 Kepo ebambijile’mba: “Labainga ne kuchinuzhuka lwiso lonse,+ mambo muntu nangwatu ekale na bintu byavula, bintu byo aji nabyo kechi byo bimulengela kwikala na bumi ne.”+16 Ponkapo wibelele kishimpi amba: “Mu bujimi bwa munonshi umo mwafumine kajo kavula.17 Onkao mambo, walangulukile’mba, ‘Pano byo nabula pa kulonga kajo kami, nsakuba byepi?’18 Kepo aambile’mba, ‘Nsakuba kino:+ Nsakushimukulula matala ami ne kushimika akatampe, kabiji nkalongamo kajo kami konse ne bintu byami byonse,19 kabiji nkamba namba: “Nji na bintu byavula byawama bya kwingijisha pa myaka yavula; nsakukokolokangatu, na kuja, ne kutoma ne kwiyowa.”’20 Bino Lesa wamwambijile’mba, ‘Obewa kilubi, buno bonka bufuku babena kukeba bumi* bobe. Pano nga abya byo walongele mu matala bikekala bya kwa ñanyi?’+21 Onkao mambo, byo biji ne muntu wibikila nsabo aye mwine bino saka abula kwikala nonshi kwi Lesa.”+22 Kepo aambijile baana banji ba bwanga amba: “O ene mambo o nemwambila namba, kilekai kubambisha michima pa bwikalo* bwenu na byo mukaja nangwa na byo mukavwala.+23 Mambo bumi* bwanema kukila kajo, ne mubiji wanema kukila bya kuvwala.24 Langulukai pa bikwangala: Abyo kechi bikusa nkunwa nangwa kunowa ne; kabiji kechi biji na matala ne; bino Lesa wibijiisha.+ Nanchi anweba kechi mwanema kukila bañonyi nenyi?+25 Ñanyi mwi anweba pa kubambisha muchima wakonsha kunungako kyubichi* umo ku bumi bwanji?26 Umvwe kechi mwakonsha kuba kino kintu kicheche ne, pano mambo ka o mubambishisha michima pa bintu bikwabo?+27 Langulukai pa maluba byo akoma: Kechi engila mwingilo nangwa kwisonena kivwalo ne; pakuba amiwa nemwambila namba nangwatu Solomone mu lukumo lwanji lonse kechi wavwajile pamo nobe maluba ne.+28 Inge Lesa wiivwika byonkabye nsono ya mungye, ikalatu moba acheche kabiji beisoka na mujilo, ko kuba’mba aye ukemuvwika anweba baji na kalwitabilo kacheche!29 Onkao mambo, kilekai kubambisha michima na byo mukaja, na byo mukatoma, kabiji kilekai kukizhamo kwakamwa;+30 mambo bino byonse byo bintu bikebesha bantu ba mu ntanda, pakuba Shenu wayuka’mba mwibikeba bino bintu.+31 Bino twajijilai na kukeba Bufumu bwanji ne bino bintu byonse bikemubikilwapo.+32 “Kwakamwa ne, anweba kajitanga kacheche,+ mambo Shenu wimutongwela kwimupa Bufumu.+33 Poteshai bipe byo muji nabyo ne kupana bya bupe bya lusa.*+ Ilengelai mafukuta a mali abula konaika, ne nsabo ibula kupwa mwiulu,+ bangivi mo babula kutwela ne tunzumbulu mo tubula konauna.34 Mambo konka kuji nsabo yenu, ne michima yenu nayo ko ko ikekala.35 “Vwalai ne kwinengezhezha* jimo+ ne kwambula malampi enu,+36 kabiji mwikale nobe banabalume babena kupembelela nkambo yabo+ kufuma ku masongola,+ pa kuba’mba inge wafika ne kukonkonsha, ponkapo bamushinkwileko.37 Batokwa aba bakalume pa kwiya nkambo yabo bo akataana saka balaba! Kine nemwambila namba, ukavwala* pa kuba’mba engile ne kwikazha bonse ku tebulu, ne kwiya na kwibapa kajo.38 Kabiji umvwe wafika pa kilo* kya bubiji nangwa kya busatu,* wibataana saka balaba, batokwa!39 Bino yukai kino amba umvwe mwina nzubo wayukile kimye kyaishijilemo ngivi, inge walabilenga ne kukenkenta kabiji inge kechi walekele ngivi watwela mu nzubo yanji ne.+40 Ne anweba inengezhezhai jimo, mambo Mwana muntu ukeya pa kimye kyo mwabula kuketekela.”+41 Kepo Petelo amwipwizhe’mba: “Nkambo, nanchi mubena kwambilatu atweba kino kishimpi nyi, inyi ne bantu bonse?”42 Nkambo waambile’mba: “Ñanyi kalama* wa kishinka kabiji wa maana, nkambo yanji ye akatongola kwikala mukulumpe wa jibumba ja ba mingilo* banji kuba’mba ebanengezhezhenga kajo kabo kawaina pa kimye kyafwainwa?+43 Ye wa lusekelo awa kalume umvwe nkambo yanji pa kwiya wamutaana na kuba bino!44 Kine nemwambila namba, ukamutongola kwikala wa kutala pa bintu byanji byonse.45 Bino umvwe awa kalume watendeka kwamba mu muchima wanji amba, ‘Nkambo yami wabanda kwiya,’ kabiji watendeka kupuma bakalume bakwabo ba balume ne ba bakazhi ne kuja ne kutoma ne kupendwa,+46 nkambo wa yewa kalume ukeya pa juba jo abula kuketekela ne pa kimye kyo abula kuyuka, kabiji ukamumanyika bingi ne kumutaya mu bantu babula bukishinka.47 Kabiji awa kalume wakwatakenye kyaswa muchima wa nkambo yanji, bino wabujile kwinengezha nangwa kwingila kyo bamwambijile,* bakamupuma bipumo byavula.+48 Bino awa wabujile kukwatakanya ne kuba bintu bya kufwainwa kumupuminapo bipumo, bakamupumatu bicheche. Kine muntu yense ye bapele byavula, bakamukebela byavula, kabiji yense ye batongwele kulama bintu byavula, naye bakamukebela byakilamo kuvula.+49 “Naishile na kwambula mujilo pano pa ntanda, kabiji inge bamwambula kala, ñanyi kintu kikwabo kyo nsakukeba?50 Kine kuji lubatizhilo lo nafwainwa kubatizhiwa, kabiji muchima ubena kunkatazha bingi poso lukapite!+51 Nanchi mulanguluka’mba naishile kuleta mutende pano pa ntanda nyi? Ine, nemwambila namba, kechi mutende ne, kana mabano.+52 Mambo kufumatu luno mu nzubo imo mukekala bantu batanu baabenamo, basatu bakalukilamo babiji ne babiji nabo bakalukilamo basatu.53 Bakabenamo, shanji ukalukilamo mwananji wa mulume, mwana wa mulume naye ukalukilamo shanji, inanji ukalukilamo mwananji wa mukazhi, ne mwana wa mukazhi ukalukilamo inanji, bako ba bakazhi bakalukilamo mulokazhi wabo, ne mulokazhi ukalukilamo bako banji ba bakazhi.”+54 Kepo aambijile mabumba amba: “Umvwe mwamona jikumbi ku muzhika ponkapo mwamba’mba, ‘Mvula mukatampe usakunoka,’ kabiji kikala byonkabyo.55 Kabiji umvwe mwamona luvula ubena kupupa kufuma ku kabeta ka ku bulenge, mwamba’mba, ‘Kusakuba kyuya,’ kabiji kikala byonkabyo.56 Anweba bakamfutumfutu, mwayuka kulumbulula bimweka ntanda ne jiulu, pano mambo ka o mukankelwa kuyuka mwatala bibena kumweka pa kino kimye?+57 Mambo ka o mubujila anwe bene kuyuka kintu kyaoloka?58 Umvwe ubena kuya ku mutonyi na ye uji nanji na mambo, esekesha na ngovu kupwisha oo mambo byo ukiji nanji mu jishinda, kuba’mba abule kukutwala ku mutonyi, ne mutonyi naye wakakutwala ku kapaso, ne kapaso naye wakakutaya mu kaleya.+59 Nakwambila namba, kine kechi ukalupukamo ne, poso ukapane mali* onse.”
bem_Latn